Bulle spoor Sbu Nkosi opDie Bulle- en Springbokvleuel Sbu Nkosi. (Foto: Action Foto Sport/NurPhoto) Sbu Nkosi is veilig en by sy ouerhuis. Willem Strauss, president van die Blou Bulle Rugbyunie, het Maandag laatmiddag aan Maroela Media bevestig dat Nkosi (26) vroeër vanmiddag by sy pa se huis in Emalahleni (Witbank) in Mpumalanga opgespoor kon word. Hy is ongedeerd. Strauss kon nie in dié stadium veel meer inligting rakende die jong vleuel verskaf nie, maar het wel gesê die Bulle se uitvoerende hoof, Edgar Rathbone, is tans by Nkosi en sy pa in Emalahleni. Die Blou Bulle Maatskappy het intussen gesê Rathbone bring tans alleentyd saam met Nkosi deur “om te verstaan hoe die maatskappy hom van die nodige ondersteuning kan voorsien en wat dit alles behels”. “Ons is as die Vodacom Bulls-familie verheug dat Nkosi veilig is.” Die Blou Bulle het weke terug van die jong vleuel gehoor wat in September by die span aangesluit het. Die Blou Bulle Maatskappy het uit kommer Nkosi eindelik verlede week by die polisie as vermis aangemeld nadat hulle sowat drie weke lank vergeefs probeer het om hom in die hande te kry. Luidens berigte het die jong speler hom op 14 November laas by die Bulle-kamp aangemeld. VODACOM BULLS HAPPY TO BE REUNITED WITH NKOSI The Blue Bulls Company and the Vodacom Bulls family are happy to confirm… Posted by Blue Bulls Rugby Union on Monday, December 5, 2022